Mediterreense snoepgoedHierdie broodjies is baie maklik om te maak. Verander gerus die bestanddele na dit wat jy in die yskas beskikbaar het! Bestanddele: Een franse brood (lank) Basieliepesto Kersietamaties Olywe Mozzarellakaas Vars basielieblare Metode: Voorverhit die oond tot 180°C. Smeer die broodjies met basieliepesto en versier die helfte met olywe, en gerasperde kaas en die ander helfte met kersietamaties en gerasperde kaas. Rooster die broodjies vir ongeveer 8 minute in die oond, net tot die kaas gesmelt het. Plaas een vars basieliekruidblaartjie op elke broodjie, en bedien warm. Geniet!